**Ministru kabineta noteikumu projekta “Grozījumi Ministru kabineta 2011. gada 15. februāra noteikumos Nr. 132 “Rotaļlietu drošuma noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta ietekmes novērtējuma ziņojuma (anotācijas) I sadaļas 2. punkts nepārsniedz divas lapaspuses. Līdz ar to tiesību akta projekta anotācijas kopsavilkums uz šo ietekmes novērtējuma ziņojumu (anotāciju) neattiecās.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts izstrādāts, lai Ministru kabineta 2011. gada 15. februāra noteikumos Nr. 132 “Rotaļlietu drošuma noteikumi” (turpmāk – Noteikumi Nr. 132)pārņemtu normas, kas izriet no:- Komisijas 2017. gada 3. maija Direktīvas (ES) 2017/774, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantoto ķīmisko vielu īpašas robežvērtības attiecībā uz fenolu;- Komisijas 2017. gada 24. maija Direktīvas (ES) 2017/898, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz bisfenolu A;- Padomes 2017. gada 27. marta Direktīvas (ES) 2017/738, ar ko attiecībā uz svinu groza Eiropas Parlamenta un Padomes Direktīvas 2009/48/EK par rotaļlietu drošumu II pielikumu, lai to pielāgotu tehnikas attīstībai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā to, ka, pamatojoties uz pieejamajiem zinātniskajiem datiem, vairākām rotaļlietās izmantotajām ķīmiskajām vielām ir noteiktas pārāk augstas robežvērtības, Eiropas Savienībā ir pieņemti turpmāk minētie tiesību akti, lai samazinātu robežvērtības rotaļlietās izmantotajam fenolam, bisfenolam A un svinam, kādas šobrīd noteiktas Eiropas Parlamenta un Padomes Direktīvā 2009/48/EK par rotaļlietu drošumu un attiecīgi ietvertas Noteikumos Nr. 132, ar kuriem tā pārņemta, proti:- 2017. gada 3. maijā tika pieņemta Komisijas Direktīva (ES) 2017/774, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantoto ķīmisko vielu īpašas robežvērtības attiecībā uz fenolu; - 2017. gada 24. maijā tika pieņemta Komisijas Direktīva (ES) 2017/898, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz bisfenolu A; - 2017. gada 27. martā tika pieņemta Padomes Direktīva (ES) 2017/738, ar ko attiecībā uz svinu groza Eiropas Parlamenta un Padomes Direktīvas 2009/48/EK par rotaļlietu drošumu II pielikumu, lai to pielāgotu tehnikas attīstībai.Lai pārņemtu Direktīvas 2017/774/ES, Direktīvas 2017/898/ES un Direktīvas 2017/738/ES prasības, ir nepieciešams izstrādāt grozījumus Noteikumos Nr. 132. Izstrādātais Noteikumu projekts paredz Direktīvā 2017/774/ES, Direktīvā 2017/898/ES un Direktīvā 2017/738/ES ietverto normu pilnīgu pārņemšanu.Ar Noteikumu projektu tiek noteiktas jaunas rotaļlietām izvirzāmās drošuma prasības, samazinot rotaļlietās pieļaujamo ķīmisko vielu robežvērtības.Atbilstoši katrā no minētajām direktīvām noteiktajiem pārņemšanas termiņiem, Noteikumu projekts paredz pārejas periodu, kurā stājas spēkā prasības attiecībā uz katru no ķīmiskajām vielām rotaļlietās, proti:1. svinam – ar 2018. gada 28. oktobri;
2. fenolam – ar 2018. gada 4. novembri;
3. bisfenolam A – ar 2018. gada 26. novembri.

Ministru kabineta 2017. gada 4. aprīļa sēdē tika izskatīts informatīvais ziņojums “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” (prot.Nr.18 42.§), kurš paredz minētās kapitālsabiedrības reorganizācijas gaitu, kuras galarezultātā tiek izveidota valsts aģentūra “Latvijas Nacionālais akreditācijas birojs”, kura turpinās pildīt Nacionālās akreditācijas institūcijas funkcijas, un valsts sabiedrība ar ierobežotu atbildību “Latvijas standarts”, kas pildīs Nacionālās standartizācijas institūcijas funkcijas.Līdz ar to ir nepieciešams veikt izmaiņas normatīvajos aktos, kuros ir dotas atsauces uz SIA “Standartizācijas, akreditācijas un metroloģijas centrs” un tās struktūrvienībām, lai norādītu precīzu atsauci uz izveidotājām institūcijām. |
| 3. | Projekta izstrādē iesaistītās institūcijas un publiskas personas kapitālsabiedrības | Nav.  |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Patērētāji – bērni un viņu pieskatītāji (~ 2 miljoni Latvijas iedzīvotāju. Direktīvu ieviešana Latvijā skars arī ~ 480 miljonus ES patērētāju).  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām Noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums |  Noteikumu projekts nerada papildu izmaksas saistībā ar informācijas pieņemšanas, apstrādes vai uzglabāšanas pienākumiem. |
| 4. | Atbilstības izmaksu monetārs novērtējums | Noteikumu projektam nav tiešas finansiālas ietekmes uz patērētājiem, jo šobrīd nav pieejama informācija, ka līdz ar jaunu rotaļlietu drošuma prasību ieviešanu tiktu paaugstinātas rotaļlietu cenas. Rotaļlietās pieļaujamo ķīmisko vielu robežvērtību samazinājums var ietekmēt izmaksas rotaļlietu ražotājiem un citiem uzņēmējiem, tomēr konkrēts izmaksu monetārs novērtējums nav iespējams, jo nav pieejama informācija par to ražotāju un uzņēmēju skaitu, kuru ražotajās vai importētajās rotaļlietās izmantotas attiecīgās ķīmiskās vielas. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |
|  |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar |
|  |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | 1) Komisijas 2017. gada 3. maija Direktīva (ES) 2017/774, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantoto ķīmisko vielu īpašas robežvērtības attiecībā uz fenolu (minētās direktīvas transponēšanas termiņš ir 2018. gada 4. novembris);2) Komisijas 2017. gada 24. maija Direktīva (ES) 2017/898, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz bisfenolu A (minētās direktīvas transponēšanas termiņš ir 2018. gada 26. novembris);3) Padomes 2017. gada 27. marta Direktīva (ES) 2017/738, ar ko attiecībā uz svinu groza Eiropas Parlamenta un Padomes Direktīvas 2009/48/EK par rotaļlietu drošumu II pielikumu, lai to pielāgotu tehnikas attīstībai (minētās direktīvas transponēšanas termiņš ir 2018. gada 28. oktobris).  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| 1.tabula Tiesību akta projekta atbilstība ES tiesību aktiem |
|  |
| Komisijas 2017. gada 3. maija Direktīva (ES) 2017/774, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantoto ķīmisko vielu īpašas robežvērtības attiecībā uz fenolu |
| A | B | C | D |
| 1. pants | 4. punkts | Ieviests pilnībā. | Stingrākas prasības nav paredzētas. |
| 2. panta 1. punkts | 2. un 7. punkts | Ieviests pilnībā. | Stingrākas prasības nav paredzētas. |
|  |
| Komisijas 2017. gada 24. maija Direktīva (ES) 2017/898, ar ko groza Eiropas Parlamenta un Padomes Direktīvas 2009/48/EK par rotaļlietu drošumu II pielikuma C papildinājumu, lai pieņemtu rotaļlietās izmantotu ķīmisko vielu īpašas robežvērtības attiecībā uz bisfenolu A |
| A | B | C | D |
| 1. pants | 3. punkts | Ieviests pilnībā. | Stingrākas prasības nav paredzētas. |
| 2. panta 1. punkts | 2. un 8. punkts | Ieviests pilnībā. | Stingrākas prasības nav paredzētas. |
|  |
| Padomes 2017. gada 27. marta Direktīva (ES) 2017/738, ar ko attiecībā uz svinu groza Eiropas Parlamenta un Padomes Direktīvas 2009/48/EK par rotaļlietu drošumu II pielikumu, lai to pielāgotu tehnikas attīstībai |
| A | B | C | D |
| 1. pants | 5. punkts | Ieviests pilnībā. | Stingrākas prasības nav paredzētas. |
| 2. panta 1. punkts | 2. un 6. punkts | Ieviests pilnībā. | Stingrākas prasības nav paredzētas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |  |
| --- | --- |
|  | **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms Noteikumu projekta izstrādes nav veiktas sabiedrības līdzdalības un komunikācijas aktivitātes, ņemot vērā ar Noteikumu projektu ieviesto izmaiņu tehnisko raksturu, kas nerada būtiskas izmaiņas esošajā regulējumā un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Sabiedrības līdzdalība tiks nodrošināta, izsludinot Noteikumu projektu Valsts sekretāru sanāksmē. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošina Ministru kabinets, Ekonomikas ministrija, Patērētāju tiesību aizsardzības centrs, Valsts ieņēmumu dienesta Muitas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz veidot jaunas valsts institūcijas, to likvidāciju vai reorganizāciju. Noteikumu projekts neparedz jaunas institūciju funkcijas vai uzdevumus. |
| 3. | Cita informācija | Nav. |

# Ministru prezidenta biedrs, ekonomikas ministrs A. Ašeradens

Vīza: Valsts sekretārs Ē. Eglītis

Bulāns, 67013156

Juris.Bulans@em.gov.lv